Noel Streatfeild

Mary Noel Streatfeild (født 24. desember 1895 i Sussex, død 11. september 1986 i London) var en britisk forfatter av barnebøker og romaner for voksne, best kjent for barnebokserien som begynte med Ballet shoes (1936) og fortsatte med Tennis shoes (1937). Den tredje av bøkene i serien, The circus is coming (1938; også utgitt som Circus shoes) gav henne Carnegie Medal in Literaturecarnegiegreenaway.org.uk .
Liv og virke
 Bakgrunn
Hun var det andre av fem barn i en prestefamilie. Faren William Streatfeild ble senere biskop av Lewes. Hun arbeidet på fabrikk under første verdenskrig, studerte ved Royal Academy of Dramatic Art og arbeidet ti år som skuespiller.  
Forfatter
Hun debuterte som forfatter med The Whicharts (1931), som hentet sin handling fra teatermiljømarginnotesbooks.com: The Whicharts. I alt skrev hun 16 romaner for voksne. Kritikerne oppdaget at hennes stil og tema, med unge piker som utvikler sine kunstneriske ferdigheter, egnet seg som barne- og ungdomsbøker. Motvillig men på forleggerens ønske skrev hun derfor en ny versjon av debutboka, og dette ble hennes barnebokdebut: Ballet shoes (1936)Julia Eccleshare. "Beatrix Potter to Harry Potter, portraits of children’s writers". National Portrait gallery, 2002. ISBN 1-85514-342-9Ballet Shoes. Hun skrev i alt over 30 barnebøker, og et hovedtema er nettopp barnet som dyrker og former sine ferdigheter og finner sin karriere. Et annet gjennomgående tema er det ordinære barnet som føler seg overskygget av sine mer glitrende søsken/venner. Flere av barnebøkene fikk etterhvert to titler, slik f.eks. Curtain Up som ble utgitt som Theater Shoes i USA.h2g2.com The 'Shoes' Books by Noel Streatfeild, 22.1.2003

Hun ble utnevnt til Offiser av Order of the British Empire i 1983. En serie selvbiografiske bøker, skrevet for barn, utkom fra 1963: A Vicarage Family (1963), Away from the Vicarage (1965) og Beyond the Vicarage (1971).

Flere av hennes bøker er filmetSe profil på Internet Movie Database. BBC laget et seks-episoders serie av Ballet shoes i 1975 og en spillefilmversjon i 2007, den siste gangen med Emma Watson som en av de tre jentene. 

Ingen av hennes bøker finnes på norsk.

 Referanser 

 Eksterne lenker 

 Omfattende biografisk nettsted, drevet av Harriet Jordan

Kategori:Engelske barnebokforfattere
Kategori:Order of the British Empire (OBE)
Kategori:Carnegie Medal in Literature
Kategori:Personer fra distriktet Wealden i East Sussex